Nérée Beauchemin
Store norske leksikon,Språk og litteratur,Litteratur i verden,Nord- og Mellom-Amerikas litteratur,Canadas franskspråklige litteratur
Nérée Beauchemin var en fransk-kanadisk lyriker. Han arbeidet som lege på landsbygda i Quebec. Beauchemin gav bare ut to diktsamlinger, Les Floraisons matutinales (1897, «Morgenenes blomsterflor») og Patrie intime (1928, «Indre fedreland»). Begge samlingene regnes blant klassikerne i fransk-kanadisk diktning og kommer stadig ut i nye utgaver.
Patriotisme og religiøsitet Nerée Beauchemins lyrikk forener to viktige tendenser i 1800-tallets fransk-kanadiske poesi: en sterk naturfølelse som ofte hadde et patriotisk preg og en dyp religiøs overbevisning. Beauchemin er ingen gjennomført romantiker. Hans naturbeskrivelser er preget av klarhet og presisjon, og hans form er ofte blitt sammenliknet med den man finner hos representantene for den franske diktergruppen Parnasset. Men parnassianerne var i liten grad preget av katolsk religiøsitet Derfor forener Beauchemin to tendenser som ellers sjelden hører sammen. Les mer i Store norske leksikon Canadas litteratur